એક સમય હતો જયારે લેન્સનો ઉપયોગ માત્ર નંબરનાં ચશ્માંના વિકલ્પ રૂપે જ થતો હતો. હવે આ લેન્સ પણ શોખ અને અલગ લુક માટે પહેરાતા થઇ ગયા છે. કવિતા પટેલ કહે છે, “મારી આંખો ઘણી સુંદર છે તેવું બધાનું કહેવું છે પરંતુ મને મારી આંખોની કીકીનો બ્લેક કલર બિલકુલ પસંદ નથી. મને તો ડાર્ક બ્લૂ આંખો ઘણી ગમતી હતી પરંતુ એવી આંખો ક્યાંથી લાવવી? હવે મારો આ શોખ પૂરો થયો છે. હું ડાર્ક બ્લૂ કલરના લેન્સ લાવી છું તેમાં મારો લુક થોડો હટકે લાગે છે. ખરેખર કહું તો મારા આ લેન્સ માટે હું ઘણી ક્રેઝી છું.”